Sefofu ka dinako tše dingwe se na le bokgoni bjo matla bja go tseba dilo ka go kwa le go kgwatha, e lego dilo tšeo di se dirišago go kwešiša dilo tšeo se sa kgonego go di bona. Ka mo go swanago, o ka diriša dilo tšeo o kgonago go di bona go hlahloba dilo tšeo di go dikologilego le go hlatha Modimo yoo a sa bonagalego yoo a bopilego dilo ka moka. “Gobane dika tša gagwe tše di sa bonagalego di bonwa gabotse go tloga tlholong ya lefase go ya pele, gobane di hlathwa ka dilo tšeo di dirilwego.”—Baroma 1:20. Igor: Ka baka la ntwa, re be re sa kgone go sepela ka tsela yeo e tlwaelegilego ge re eya le ge re boa Jvari go yo tšea dikgatišo tša rena. Ka ge ke goletše lefelong le, ke ile ka kgona go hwetša tsejana yeo e bolokegilego yeo e bego e phatša mašemong a teye le dithabeng. Lega go le bjalo, kotsi e nngwe e be e ka ba go kopana le sehlopha sa banna bao ba itlhamilego goba go gata sethuthupi seo se epetšwego. Le gona, ka ge ke be ke sa nyake go bea maphelo a bana bešo kotsing, ke be ke tšea leeto ke nnoši gatee ka kgwedi. Ka thušo ya Jehofa, ke be ke kgona go hwetša dikgatišo tšeo di lego nakong tšeo di re thušitšego go dula re tiile tumelong.